
BIRŠTONO SAVIVALDYBĖS MATERIALIOJO TURTO NUOMOS TVARKOS APRAŠAS

I. BENDROSIOS NUOSTATOS

 1. Birštono savivaldybės materialiojo turto nuomos tvarkos aprašas (toliau tekste – Aprašas) nustato Birštono savivaldybei nuosavybės teise priklausančio materialiojo (ilgalaikio (kilnojamojo ir nekilnojamojo) ir trumpalaikio) turto (toliau tekste – Turtas), išskyrus gyvenamąsias patalpas ir jų priklausinius bei bendrojo lavinimo mokyklų patalpas ir kitą materialųjį turtą, skirtą moksleivių maitinimui organizuoti, nuomą. 
2. Švietimo ir mokymo įstaigų patikėjimo teise valdomas Turtas išnuomojamas tik švietimo, mokslo, kultūros, profesinio rengimo, sveikatingumo, sporto ir kitai įstaigų funkcionavimą užtikrinančiai veiklai vykdyti.
3. Sprendimus dėl laisvo Turto nuomos priima Birštono savivaldybės taryba, jei tas Turtas nereikalingas Birštono savivaldybės institucijų, įstaigų, įmonių, organizacijų funkcijoms įgyvendinti.
4. Birštono savivaldybės taryba gali priimti sprendimus dėl Turto nuomos konkurso būdu, kai šis Turtas yra naudojamas pagal terminuotą nuomos, panaudos, patikėjimo sutartį ar kitais pagrindais. Šiuo atveju Turto, kuris yra naudojamas pagal terminuotą nuomos, panaudos, patikėjimo sutartį ar kitais pagrindais naudotojas (toliau – Turto naudotojas) privalo būti įspėtas per sutartyje nustatytą terminą apie tai, kad sutartis nebus atnaujinta, o nuomos sutartis su Birštono savivaldybės turto nuomos konkurso laimėtoju sudaroma ne anksčiau kaip kitą darbo dieną po Turto perdavimo ir priėmimo akto pasirašymo su buvusiu Turto naudotoju.
5. Sprendimus dėl išnuomoto Turto subnuomos priima Birštono savivaldybės taryba. Subnuomos sutarties terminas negali būti ilgesnis nei nuomos terminas.
6. Turtas nuomojamas viešo konkurso būdu, išskyrus atvejus, šiame Apraše numatytą trumpalaikę  Turto nuomą.  
7. Turto nuomos konkursus organizuoja ir vykdo Birštono savivaldybės tarybos sprendimu sudaryta Birštono savivaldybės turto nuomos konkurso komisija (toliau tekste – Komisija). 
8. Rekomenduojama, kad Savivaldybės kontroliuojamose įmonėse konkursus vykdytų administracijos vadovų įsakymais sudarytos komisijos šiame Apraše numatyta tvarka.
9. Nuomotino Turto registro ir buhalterinius duomenis, siūlomą pradinę nuomos kainą,  siūlomą Turto naudojimo paskirtį ir kitas sąlygas  Birštono savivaldybės tarybai pateikia:
9.1.  Birštono savivaldybės administracijos struktūriniai padaliniai, apskaitantys savo balansuose Turtą ir planuojantys jį išnuomoti;
9.2. savivaldybės biudžetinės įstaigos ir savivaldybės įmonės, apskaitančios savo balansuose  Turtą ir valdančios jį patikėjimo teise (toliau – Savivaldybės turto patikėtinis) bei planuojančios jį išnuomoti;
9.3. Savivaldybės kontroliuojamos įmonės (rekomenduotinai), apskaitančios savo balansuose joms nuosavybės teise priklausantį materialųjį turtą, ir planuojančios jį išnuomoti.
10. Birštono savivaldybės tarybos sprendimu tvirtinama nuomojamo Turto pradinė nuomos kaina, naudojimo paskirtis ir kitos Turto nuomos sąlygos bei priimama nuostata, ar Komisijos sprendimas ir parengta konkreti Birštono savivaldybės materialiojo turto nuomos sutartis su konkrečiu nuomininku bus tvirtinami atskiru Birštono savivaldybės tarybos sprendimu.
11. Sprendimus dėl Turto, nurodyto 9.1 ir 9.2 punktuose, subnuomos priima Birštono savivaldybės taryba, dėl 9.3 punkte nurodyto turto – rekomenduotinai. Duomenis apie subnuomos sąlygas pateikia 9.1 ir 9.2 punktuose nurodyti subjektai, o 9.3 punkte nurodyti subjektai – rekomenduotinai.
12. Turto nuomos sutartis, pagal Birštono savivaldybės tarybos patvirtintą pavyzdinę nuomos sutarties formą, rengia ir jų vykdymą kontroliuoja Savivaldybės turto patikėtiniai ir Birštono savivaldybės administracijos padaliniai, kurių žinioje yra nuomojamas turtas. 
13. Pasibaigus nuomos sutarties terminui, jei išnuomotas Turtas nereikalingas Savivaldybės funkcijoms įgyvendinti, su nuomininku, tvarkingai vykdžiusiu pagal nuomos sutartį prisiimtas pareigas, nuomos sutartis gali būti atnaujinama Lietuvos Respublikos civilinio kodekso (Žin., 2000, Nr. 74-2262) nustatyta tvarka ir nuompinigiai perskaičiuojami. Sutarties atnaujinimo atveju bendra Turto nuomos trukmė negali būti ilgesnė kaip 50 metų. Savivaldybės administracijos padaliniai, Savivaldybės turto patikėtiniai, kontroliuojantys nuomos sutarties sąlygų vykdymą, privalo užtikrinti, kad sutartis netaptų neterminuota. 

II. NUOMPINIGIŲ UŽ TURTO NUOMĄ APSKAIČIAVIMAS

14. Šio Aprašo 9 punkte nurodyta siūloma pradinė nuomos kaina negali būti mažesnė už pradinę nuomos kainą, kuri apskaičiuojama pagal turto nuompinigių dydžių nustatymo formules, numatytas Nuompinigių už valstybės materialiojo turto nuomą skaičiavimo taisyklėse, patvirtintose Lietuvos Respublikos aplinkos ministro ir Lietuvos Respublikos finansų ministro 2007 m. birželio 7 d. įsakymu Nr. D1-322 / 1K-206 ir vėlesniuose jo pakeitimuose ar (ir) papildymuose.
15. Skaičiuojant siūlomą pradinę nuomos kainą (ar atliekant perskaičiavimą) tikslius koregavimo koeficientus nustato Turto valdytojas, atsižvelgdamas į Turto būklę.

III. BIRŠTONO SAVIVALDYBĖS TARYBOS SPRENDIMŲ TURTO NUOMOS KLAUSIMAIS RENGIMAS

16. Šiame Apraše nurodytus Birštono savivaldybės tarybos sprendimų dėl Turto nuomos, subnuomos, nuomos sutarties atnaujinimo ar galiojimo nutraukimo projektus rengia ir teikia Savivaldybės tarybai svarstyti Birštono savivaldybės administracijos Ūkio, turto ir kaimo plėtros skyrius (toliau – Skyrius) pagal Savivaldybės turto patikėtinių ir Savivaldybės administracijos padalinių, kurių žinioje yra apskaitytas Turtas, pateiktus duomenis ir dokumentus (jei pateikiamos kopijos, jos turi būti tinkamai patvirtintos):
16.1. prašymą dėl Turto nuomos, subnuomos, nuomos sutarties atnaujinimo, jos galiojimo nutraukimo, kuriame būtų nurodyta norimo išnuomoti (pratęsti nuomos sutartį) Turto duomenys (kadastrinių matavimų ir Nekilnojamojo turto registro duomenys, buhalteriniai duomenys, pageidaujamas nuomos terminas, Turto naudojimo pobūdis ir papildomos sutarties sąlygos (jei jos numatomos);
16.2. Juridinių asmenų registro išrašą (tik sutarties atnaujinimo atveju);
16.3. nekilnojamojo turto kadastro duomenų bylos kopiją (nekilnojamajam turtui);
16.4. parengtą Turto apžiūros aktą. Apžiūros akte turi būti nurodyta, kad Turtas yra tvarkingas, atitinka nuomotino turto statusą (Nekilnojamojo turto registre pažymėtas kaip negyvenamosios paskirties turtas, neareštuotas, neįkeistas, kitaip nesuvaržytos disponavimo juo teisės), yra laisvas (tuo atveju, kai teikiamas prašymas dėl laisvo Turto nuomos) arba turi būti nurodytas šio Turto naudotojas, Turto naudojimo tvarka ir apribojančios sąlygos;
16.5. nuomos sutarties kopiją, dokumentus, įrodančius, kad nuomininkas pasirašytinai yra supažindintas su naujos sutarties sąlygomis, raštą, kuriame informuojama, kad nuomininkas tinkamai naudojosi išsinuomotu Turtu, vykdė visus sutartinius įsipareigojimus (tik nuomos sutarties atnaujinimo atveju); 
16.6. siūlomą nuompinigių dydį, apskaičiuotą pagal Aprašo 14 ir 15 punktų nuostatas bei atsižvelgus į Turto paklausą; 
16.7. tuo atveju, kai prašoma išnuomoti ne laisvą Turtą konkurso būdu, Turto naudotojo raštą, patvirtinantį išreikštą valią pasibaigus sutarties terminui jos neatnaujinti ir Turtą perduoti aktu arba raštą su pagrindimu, kad Turto nuomos sutartis nebus pratęsta, ir įrodymu, kad nuomininkas laiku įspėtas apie sutarties neatnaujinimą;
16.8. kitus, Skyriaus manymu, reikalingus dokumentus.
17. Sprendimo projektas turi būti raštiškai suderintas su Savivaldybės turto patikėtiniu, Savivaldybės administracijos padaliniu, kurio žinioje yra šis turtas. Sprendimo projekte dėl nelaisvo Turto nuomos privalo būti nurodyta sąlyga, jog Turto nuomos sutartis su nuomos konkurso laimėtoju bus pasirašyta ne anksčiau kaip kitą darbo dieną po Turto perdavimo ir priėmimo akto pasirašymo su buvusiu Turto naudotoju.
18. Birštono savivaldybės tarybos sprendimas dėl Turto nuomos Komisijai pateikiamas ne vėliau kaip per 3 darbo dienas po jo įsigaliojimo.

IV. VIEŠŲ KONKURSŲ ORGANIZAVIMAS

19. Turtas išnuomojamas viešo konkurso būdu, išskyrus Turto trumpalaikę nuomą, aptartą šio Aprašo V skyriuje. 
20. Turtas išnuomojamas ne ilgesniam kaip 50 metų laikotarpiui, išskyrus Turto trumpalaikę nuomą.
21. Turto nuomos konkurso organizavimo tiesiogines išlaidas padengia Turto valdytojas.
22. Turto nuomos konkursą laimi subjektas, pasiūlęs didžiausią nuomos kainą.
23. Pradinis Turto  nuomos  konkurso  laimėtojo įnašas įskaitomas į nuompinigius. Kitiems konkurso dalyviams pradinis įnašas per 7 kalendorines dienas nuo Komisijos posėdžio  protokolo pasirašymo dienos grąžinamas į jų nurodytą sąskaitą banke. Jeigu konkurso dalyvis, pripažintas laimėtoju, per šio aprašo 24 punkte nustatytą terminą nesudaro nuomos sutarties, pradinis įnašas jam negrąžinamas. Jei užsiregistravęs ir pateikęs paraišką asmuo raštu atsisako savo pasiūlymo iki konkurso komisijos posėdžio, jam grąžinamas neatplėštas vokas su paraiška  ir per 7 kalendorines dienas nuo protokolo pasirašymo dienos –  pradinis įnašas į jo nurodytą sąskaitą banke.
24. Turto nuomos konkurso laimėtojas ir Turto savininko įgaliotas asmuo ne anksčiau kaip po 10 darbo dienų ir ne vėliau kaip per 20 darbo dienų nuo Komisijos protokolo pasirašymo dienos pasirašo nustatytos formos Turto nuomos sutartį, jei buvo skelbtas laisvo Turto nuomos konkursas. Jei konkursas buvo skelbtas dėl Turto, kuris dar nėra laisvas, nuomos, Turto nuomos konkurso laimėtojas ir Turto savininko įgaliotas asmuo pasirašo nustatytos formos Turto nuomos sutartį ne anksčiau kaip kitą darbo dieną po Turto perdavimo ir priėmimo akto pasirašymo su buvusiu Turto naudotoju ir ne anksčiau kaip 10 darbo dienų nuo Komisijos protokolo pasirašymo dienos. Pasirašęs Turto perdavimo ir priėmimo aktą su buvusiu Turto naudotoju, Turto savininko įgaliotas asmuo nedelsdamas apie tai raštu informuoja nuomos konkurso laimėtoją.
25. Nuomos sutartyje gali būti įrašytos tik tos papildomos sąlygos, kurios yra nurodytos Birštono savivaldybės tarybos sprendime dėl Turto nuomos.
26. Turto savininko įgaliotas asmuo, pasirašęs nuomos sutartį, privalo ne vėliau kaip per 10 kalendorinių dienų perduoti Turto nuomos konkurso laimėtojui arba jo atstovui nuomojamą Turtą pagal nustatytos formos Turto perdavimo ir priėmimo aktą.  

V. TURTO TRUMPALAIKĖS NUOMOS SĄLYGOS

27. Turtui gali būti taikoma trumpalaikė nuoma, jeigu Turto tuo metu nereikia Savivaldybės (Savivaldybės administracijos padalinio ar Savivaldybės turto patikėtinio) reikmėms.
28. Birštono savivaldybės administracijos padalinys, vadovaudamasis Birštono savivaldybės administracijos direktorius įsakymu, ir Savivaldybės turto patikėtinis, vadovaudamasis vadovo sprendimu, gali Turtą išnuomoti terminui, ne ilgesniam kaip 30 dienų (720 valandų) per kalendorinius metus:
28.1. trumpalaikiams neatidėliotiniems darbams (avarijoms, stichinėms nelaimėms likviduoti ir panašiai);
28.2. trumpalaikiams renginiams organizuoti (parodoms, sporto varžyboms, pasitarimams, seminarams, šventėms, kultūros renginiams, darbuotojų socialinėms reikmėms ir kitiems panašiems poreikiams tenkinti).
29. Subjektas, norintis išsinuomoti Turtą šio Aprašo 28.1 ir 28.2 punktuose numatytoms reikmėms, turi pateikti Turto valdytojui paraišką, kurioje nurodyta:
29.1. fizinio asmens vardas, pavardė, asmens kodas, juridinio asmens pavadinimas, kodas, adresas, buveinė, telefonas;
29.2. pageidaujamo išsinuomoti Turto duomenys;
29.3. siūlomas nuompinigių dydis;
29.4. Turto naudojimo paskirtis (tikslas);
29.5. Turto naudojimo terminas, laikotarpis.
30. Turto valdytojas įvertina subjektų siūlomą nuompinigių dydį ir, jeigu jis nėra mažesnis už šio Aprašo 14 ir 15 punktų nustatyta tvarka apskaičiuotą dydį, priima sprendimą išnuomoti Turtą.
31. Jeigu Turto valdytojas atsisako išnuomoti Turtą, apie tai per 3 darbo dienas praneša subjektui, pateikusiam paraišką, ir nurodo atsisakymo priežastis.
32. Turto valdytojas, priėmęs sprendimą išnuomoti Turtą dėl 28.1 punkte nurodytų atvejų, Turto nuomos sutartį pasirašo sprendimo priėmimo dieną (Turto perdavimo ir priėmimo aktas nesurašomas).
33. Turto valdytojas, priėmęs sprendimą išnuomoti Turtą dėl 28.2 punkte nurodytų atvejų, Turto nuomos sutartį pasirašo ne vėliau kaip per 3 darbo dienas (Turto perdavimo ir priėmimo aktas nesurašomas).
34. 32 ir 33 punktuose nurodyti dokumentai parengiami pagal Savivaldybės tarybos sprendimu patvirtintą pavyzdinę formą.
35. Trumpalaikės nuomos sutartis gali būti pasirašoma tik tuo atveju, jei būsimasis nuomininkas pateikia mokėjimo kvitą ar mokėjimo pavedimą su banko žyma, įrodantį, kad už visą nuomos laikotarpį yra sumokėta visa nuompinigių dydžio suma, kuri, pasirašius trumpalaikės nuomos sutartį, yra įskaitoma į nuompinigius. Jei fizinis ar juridinis asmuo, sudaręs trumpalaikės nuomos sutartį, atsisako pasinaudoti Turtu arba juo nepasinaudoja, sumokėti nuompinigiai negrąžinami.
36. Jeigu asmuo (ar jo tinkamai įgaliotas atstovas) neatvyksta pasirašyti trumpalaikės nuomos sutarties šio aprašo 32 ir 33 punktuose nurodytu laiku, laikoma, kad Turtas nebuvo perduotas nuomos pagrindais, tačiau Turto valdytojų sprendimų pripažinti netekusiais galios nereikia.
37. Pasibaigus Turto trumpalaikės nuomos sutartyje nurodytam nuomos terminui, sutartis pasibaigia. Sutartis gali būti atnaujinta tik tuo atveju, jei bendras trumpalaikės nuomos terminas pagal šią sutartį yra ne ilgesnis nei 720 valandų arba 30 kalendorinių dienų per kalendorinius metus, jeigu Turto valdytojas ar Savivaldybė nenaudoja šio turto savo poreikiams ir nėra sprendimo išnuomoti Savivaldybės turtą kitam subjektui. 

VI. KITOS SĄLYGOS

38. Turto nuomininkas turi teisę perleisti savo teises ir pareigas, atsiradusias iš nuomos sutarties, įkeisti nuomos teisę, perduoti ją kaip turtinį įnašą ar kitaip ją suvaržyti tik gavęs Birštono savivaldybės tarybos sutikimą ir Turtą apdraudęs nuomotojo naudai.
39. Nuomininkui draudžiama be Birštono savivaldybės tarybos sprendimo:
39.1. subnuomoti nuomojamą Turtą arba kitaip leisti kitiems asmenims juo naudotis;
39.2. atlikti kapitalinio remonto arba rekonstravimo darbus (pagerinti Turtą), pritaikyti Turtą savo veiklai.
40. Jei nuomininkas, gavęs Birštono savivaldybės tarybos sutikimą, savo lėšomis atlieka išsinuomoto Turto statybos (naujo statinio statybos užbaigimas), kapitalinio remonto arba rekonstravimo darbus ir juos tinkamai įformina, nuomininko prašymu gali būti nustatomas sutarties termino pratęsimas, bet ne ilgiau kaip 50 metų per visą nuomos laikotarpį. Sprendimą dėl nuomos sutarties termino pakeitimo priima Savivaldybės taryba.
41. Savivaldybės administracijos padalinys, Savivaldybės turto patikėtinis, kontroliuojantys nuomos sutarties vykdymą, išnagrinėję nuomojamo Turto poreikį Savivaldybės funkcijoms įgyvendinti, nuomininko naudojimąsi nuomojamu Turtu, sutartinių įsipareigojimų vykdymą, likus ne mažiau kaip keturiems mėnesiams iki nuomos sutarties pabaigos, informuoja nuomininką apie galimybę nuomos sutartį atnaujinti (pratęsti).
42. Jei nuomininkas buvo informuotas apie teisę atnaujinti sutartį ir pageidauja ją atnaujinti, apie tai jis raštu informuoja Savivaldybės administracijos padalinį ar Savivaldybės turto patikėtinį, kontroliuojančius nuomos sutarties vykdymą, ir ne vėliau kaip prieš 50 kalendorinių dienų iki sutarties termino pabaigos pateikia prašymą, kuriame nurodomas pageidaujamas nuomos terminas ir Turto naudojimo pobūdis, ir Juridinių asmenų registro išrašą. Tada Savivaldybės administracijos padalinys, kurio žinioje yra išnuomotas turtas, ar Savivaldybės turto patikėtinis, ne vėliau kaip prieš 45 kalendorines dienas iki nuomos sutarties pabaigos, pateikia Skyriui šio aprašo 16 punkte nurodytus duomenis ir dokumentus. Sprendimą dėl nuomos sutarties atnaujinimo priima Savivaldybės taryba. Prieš atnaujinant sutartį, nuomininkas pasirašytinai supažindinamas su atnaujintos sutarties sąlygomis.
43. Kai nuomos sutartis atnaujinama, nuompinigiai perskaičiuojami pagal šiame Apraše nustatytą tvarką. Jie negali būti mažesni už atnaujinamoje sutartyje nustatytą paskutinį nuompinigių dydį.
44. Nuomininkas ir turto savininko įgaliotas asmuo ne vėliau kaip per 15 darbo dienų nuo Birštono savivaldybės tarybos sprendimo dėl nuomos sutarties atnaujinimo priėmimo dienos pasirašo nustatytos formos Turto nuomos sutartį. Jeigu nuomininkas arba jo įgaliotas atstovas neatvyko pasirašyti nuomos sutarties per 15 darbo dienų nuo minėto Savivaldybės tarybos sprendimo įsigaliojimo dienos, laikoma, kad nuomos sutartiniai santykiai nėra atnaujinami. Tokiu atveju nuomininkas privalo kitą darbo dieną perduoti nuomotojui Turtą pagal aktą.
45. Jei nuomos sutartis atnaujinama, Turto perdavimo ir priėmimo aktas nesurašomas. 
46. Nuomininkas, nepageidaujantis atnaujinti nuomos sutarties, ne vėliau kaip likus trims mėnesiams iki nuomos termino pabaigos apie tai informuoja nuomotojo atstovą raštu, patvirtindamas, kad Turtą perduos pagal aktą per nuomos sutartyje nustatytą terminą. 
47. Nuomos sutartį (nekilnojamojo turto) Nekilnojamojo turto registre savo lėšomis įregistruoja nuomininkas, o ją nutraukus ar jai pasibaigus – išregistruoja. Jei nuomininkas per 3 darbo  dienas nuo sutarties nutraukimo ar pasibaigimo nepateikia užsakymo valstybės įmonės Registrų centro Kauno filialui išregistruoti nuomos sutartį, šią nuomos sutartį išregistruoja nuomotojas, o išlaidas, susijusias su sutarties išregistravimu, apmoka nuomininkas.
48. Nuomininkui, kuris Turtą nuomoja ilgiau kaip vienerius kalendorinius metus, nuompinigių dydį nuomotojas perskaičiuoja kiekvienų kalendorinių metų pradžioje, jei pasikeičia valstybės įmonės Registrų centro nustatomi nuomos kainos skaičiavime naudojami koeficientai. Savivaldybės administracijos padalinys ar Savivaldybės turto patikėtinis, kontroliuojantys nuomos sutarties vykdymą, raštu kreipiasi į nuomininką dėl nuompinigių dydžio pakeitimo ir nurodo terminą, per kurį turi nuomininkas atvykti pasirašyti sutarties pakeitimą. Sutarties pakeitimą rengia Savivaldybės administracijos padalinys ar Savivaldybės turto patikėtinis, kontroliuojantys nuomos sutarties vykdymą. Susitarimą pasirašo Savivaldybės administracijos direktorius, jei Turto nuomos sutartis pasirašyta Birštono savivaldybės vardu. 
Nuomininkui laiku neatvykus pasirašyti sutarties pakeitimo, nuomotojas nuompinigių dydį perskaičiuota vienašališkai. 
49. Nuomininkui draudžiama išpirkti nuomojamą Turtą. Jis gali dalyvauti privatizuojant šį Turtą Lietuvos Respublikos valstybės ir savivaldybių turto privatizavimo įstatymo (Žin., 1997, Nr. 107-2688) nustatyta tvarka.
50. Nuomininkas, sutartyje nustatytu laiku nesumokėjęs nuompinigių, moka delspinigius (procentais nuo nesumokėtos nuompinigių sumos, nustatytos sutartyje už kiekvieną pavėluotą dieną. Sutartyje turi būti nustatyti ne mažesni kaip 0,05 procento delspinigiai už kiekvieną pavėluotą dieną).
51. Nuomininkas, sudaręs Turto nuomos sutartį, privalo per 15 kalendorinių dienų raštu kreiptis į Nacionalinės žemės tarnybos prie Žemės ūkio ministerijos Prienų ir Birštono žemėtvarkos skyrių dėl žemės sklypo, priskirto nuomojamam Turtui (tik nekilnojamam registruotinam), nuomos sutarties sudarymo, o sudaręs tokią sutartį, jos kopiją pateikti Birštono savivaldybės administracijos padaliniui ar Savivaldybės turto patikėtiniui.
52. Birštono savivaldybės vardu pasirašytų Turto nuomos sutarčių originalai saugomi Birštono savivaldybės administracijos Teisės ir personalo skyriuje, o šių sutarčių kopijos laikomos Birštono savivaldybės administracijos Apskaitos skyriuje ir Ūkio, turto ir kaimo plėtros skyriuje bei pas Savivaldybės turto patikėtinį, kurio apskaitoje yra išnuomotas Turtas.
53. Šis Aprašas gali būti netaikoma Birštono savivaldybės nekilnojamojo turto objektams, Birštono savivaldybės tarybos sprendimu pripažintiems svarbiais. Jų nuomai gali būti nustatyta atskira nuomos tvarka.


_____________________




	
	PATVIRTINTA
Birštono savivaldybės tarybos
2011 m. vasario 4 d.  
sprendimu Nr. TS-22



BIRŠTONO SAVIVALDYBĖS MATERIALIOJO TURTO NUOMOS 
PAVYZDINĖ SUTARTIS

20__ m. _______________ d. Nr. _____
Birštonas

Nuomotojas – Birštono savivaldybė, atstovaujama Birštono savivaldybės administracijos direktoriaus ____ (vardas, pavardė) ____, įgalioto Birštono savivaldybės tarybos 20___ m. ___________ d. sprendimu Nr. ____, (jei nustatyta tvarka sutartį pavedama ar įgaliojama pasirašyti kitam asmeniui, nurodoma įgaliojančio dokumento data ir numeris), ir nuomininkas – ____(nuomininko pavadinimas (kodas), atstovo pareigos, vardas, pavardė, veikimo pagrindas)___, vadovaudamiesi ____(nurodoma teisėtas pagrindas)_____, sudarė šią sutartį.

I. SUTARTIES DALYKAS

	1. Nuomotojas įsipareigoja perduoti nuomininkui Birštono savivaldybės materialųjį turtą (toliau – Turtas), – ____(nuomojamo objekto adresas, trumpas apibūdinimas, bendrasis, naudingasis  plotas, patalpų indeksai, statinio žymėjimas, teisinės registracijos Nr., inv. bylos Nr., kiti duomenys ir kitos charakteristikos)_____, naudoti ___(nurodoma turto naudojimo paskirtis)___.
2. Nuomininkas įsipareigoja mokėti nuompinigius – ____(įrašoma suma skaičiais ir  žodžiais)____ Lt per mėnesį už ____(plotas ar kitas mato vienetas)___, iš viso ___(įrašoma suma skaičiais ir žodžiais)____ Lt per mėnesį už visą nuomojamą Turtą.

II. SUTARTIES SĄLYGOS

	3. Nuomininkui, sudariusiam nuomos sutartį po nuomos konkurso, pradinis įnašas, lygus paskelbtam 3 mėnesių pradiniam nuompinigių dydžiui, įskaitomas į nuomos mokestį.
4. Nuomininkas moka nuompinigius kas mėnesį, prieš prasidedant kiekvienam mėnesiui, bet ne vėliau kaip iki einamojo mėnesio 20 dienos (gali būti nustatomas nuolatinis išankstinis nuompinigių mokėjimas).
5. Nuomininkui, pagerinusiam išsinuomotą turtą (atlikus paprastąjį remontą, kapitalinį remontą ir/ar rekonstrukciją), už pagerinimą neatlyginama. 
6. Nuomininkas, be nuompinigių, kas mėnesį teisės aktų nustatyta tvarka moka visus mokesčius, nurodytus šioje sutartyje, taip pat mokesčius už vandenį, energiją, kitas komunalines paslaugas ir kitus mokesčius, nustatytus teisės aktais.
7. Nuomos terminas nustatomas nuo 20__ m. __________ d. iki 20___ m. __________ d., bet, esant nuomotojo reikalavimui, ne ilgiau kaip iki išnuomoto turto įtraukimo į privatizavimo programą  (Birštono savivaldybės tarybos sprendimu gali būti numatomas kitas nuomos terminas).
8. Nuomininkui draudžiama išpirkti nuomojamą Turtą. Jis gali dalyvauti privatizuojant šį turtą Lietuvos Respublikos valstybės ir savivaldybių turto privatizavimo įstatymo nustatyta tvarka. 

III. ŠALIŲ PAREIGOS

9. Nuomotojas įsipareigoja per 10 dienų po šios sutarties pasirašymo perduoti nuomininkui nuomojamą Turtą pagal perdavimo ir priėmimo aktą, kuris yra šios sutarties priedas. 
10. Nuomininkas įsipareigoja: 
10.1. naudoti turtą pagal paskirtį, griežtai laikytis šios paskirties turtui keliamų priežiūros, sandėliavimo, priešgaisrinės saugos ir sanitarinių reikalavimų; 
10.2. savo lėšomis, nuomotojui neatlyginant, parengti turtą pasikeičiantiems metų sezonams ir kas 3 metus atlikti nuomojamo turto einamąjį remontą;
10.3. mokėti _____(nurodomi konkretūs mokesčiai) ____ mokesčius, susijusius su išnuomotu turtu;
10.4. pasibaigus šios sutarties terminui arba ją nutraukus prieš terminą, per 7 dienas perduoti pagal aktą tvarkingą turtą su visais atliktais pertvarkymais, neatskiriamais nuo turto; 
10.5. per 20 kalendorinių dienų nuo šios sutarties pasirašymo sudaryti su atitinkamomis įmonėmis ir organizacijomis sutartis dėl atsiskaitymo už komunalines ir kitas paslaugas; 
10.6. Lietuvos Respublikos teisės aktų nustatyta tvarka mokėti žemės nuomos sutartį;
10.7. sudaryti nuomotojui ar jo įgaliotam asmeniui sąlygas tikrinti nuomojamo turto būklę. 
11. Nuomininkui draudžiama be išankstinio Birštono savivaldybės tarybos sprendimo  (sutikimo): 
11.1. subnuomoti nuomojamą turtą arba kitaip leisti kitiems asmenims juo naudotis; 
11.2. atlikti kapitalinio remonto arba rekonstravimo darbus (pagerinti turtą). 
 
IV. ŠALIŲ ATSAKOMYBĖ
 
12. Nuomininkas, šioje sutartyje nustatytu laiku nesumokėjęs nuompinigių, moka delspinigius (procentais nuo nesumokėtos nuompinigių sumos, nustatytos už kiekvieną pavėluotą dieną) – 0,05 proc.
13. Už nuomojamo turto pabloginimą nuomininkas atsako Lietuvos Respublikos civilinio kodekso nustatyta tvarka. 
 
V. SUTARTIES PASIBAIGIMAS IR NUTRAUKIMAS
 
14. Ši sutartis pasibaigia: 
14.1. jos terminui pasibaigus; 
14.2. šalių susitarimu;
14.3. nuosavybės teisei į išnuomotą turtą perėjus kitam asmeniui;
14.4. nuomotojo reikalavimu, kai išnuomotas turtas reikalingas Birštono savivaldybės funkcijoms įgyvendinti;
14.5. kitais Lietuvos Respublikos civilinio kodekso nustatytais atvejais.
15. Nuomotojas turi teisę vienašališkai nutraukti nuomos sutartį prieš terminą apie tai raštu įspėdamas nuomininką ne vėliau kaip prieš mėnesį, jeigu nuomininkas nevykdo arba netinkamai vykdo šios sutarties įsipareigojimus, taip pat dėl esminių šios sutarties pažeidimų. Esminiais sutarties pažeidimais laikomi bet kurie šia sutartimi nustatytų sąlygų pažeidimai. Sutartis pasibaigia nuo nuomotojo raštiško pranešimo apie sutarties nutraukimą nuomininkui dienos. 
 
VI. SUTARTIES ATNAUJINIMAS
 
17. Pasibaigus šios sutarties terminui, su nuomininku, tvarkingai vykdžiusiu sutartyje prisiimtas pareigas, ir gavus Birštono savivaldybės tarybos sutikimą, ši sutartis gali būti pratęsta Lietuvos Respublikos civilinio kodekso nustatyta tvarka, tačiau bendras nuomos terminas negali būti ilgesnis kaip 50 metų.  
18. Nuomininkas, pageidaujantis pratęsti nuomos sutartį, kreipiasi raštiškai į Birštono savivaldybės tarybą ne vėliau kaip trys mėnesiai iki nuomos termino pasibaigimo dėl galimybės pratęsti nuomos sutartį naujam terminui.

VII. PAPILDOMOS SĄLYGOS
 
19. Birštono savivaldybės tarybai iš anksto sutikus, nuomininkas gali atlikti turto kapitalinio remonto arba rekonstravimo darbus (pagerinti turtą), pritaikydamas turtą savo veiklai, tačiau tik savo lėšomis, nuomotojui neatlyginant. 
20. Nuomininko laiku nesumokėtos nuomos mokesčio įmokos užskaitomos tokia tvarka:
20.1. apmokami delspinigiai;
20.2. apmokamas pagrindinis įsiskolinimas (laiku nesumokėtas nuomos mokestis);
20.3. apmokama einamieji mokesčiai.
21. Nuomininkas savo lėšomis per 15 kalendorinių dienų nuo sutarties pasirašymo dienos įstatymų nustatyta tvarka įregistruoja šią sutartį Nekilnojamojo turto registre ir pateikia įregistravimo faktą Birštono savivaldybės administracijos Ūkio, turto ir kaimo plėtros skyriui, o nutraukus sutartį – išregistruoja ją savo lėšomis.
22. Nuomininkas savo lėšomis per 45 kalendorines dienas nuo šios sutarties pasirašymo dienos savo lėšomis apdraudžia visam nuomos sutarties galiojimo laikui gaunamą turtą nuomotojo naudai nuo šių draudiminių įvykių: gaisro, potvynio, vagystės, trečiųjų asmenų neteisėtų veikų ir pateikia Birštono savivaldybės administracijos Ūkio, turto ir kaimo plėtros skyriui apdraudimo faktą patvirtinančius dokumentus. 
23. Nuomininkui, kuris Turtą nuomoja ilgiau kaip vienerius kalendorinius metus, nuompinigių dydį nuomotojas perskaičiuoja kiekvienų kalendorinių metų pradžioje, jei pasikeičia valstybės įmonės Registrų centro nustatomi nuomos kainos skaičiavime naudojami koeficientai. Savivaldybės administracijos padalinys ar Savivaldybės turto patikėtinis, kontroliuojantys nuomos sutarties vykdymą, raštu kreipiasi į nuomininką dėl nuompinigių dydžio pakeitimo ir nurodo terminą, per kurį turi nuomininkas atvykti pasirašyti sutarties pakeitimą. Sutarties pakeitimą rengia Savivaldybės administracijos padalinys ar Savivaldybės turto patikėtinis, kontroliuojantys nuomos sutarties vykdymą. Susitarimą pasirašo Savivaldybės administracijos direktorius, jei Turto nuomos sutartis pasirašyta Birštono savivaldybės vardu. 
Nuomininkui laiku neatvykus pasirašyti sutarties pakeitimo, nuomotojas nuompinigių dydį perskaičiuota vienašališkai. 
24. _____ (įrašomos kitos, teisės aktams neprieštaraujančios, sąlygos) ____.
25. Ši sutartis surašoma dviem egzemplioriais – po vieną kiekvienai šaliai. 
26. Ši sutartis įsigalioja nuo jos pasirašymo dienos. 
27. Prie šios sutarties pridedama:
27.1. Birštono savivaldybės materialiojo turto perdavimo ir priėmimo aktas prie 20__–___–___ sutarties Nr. _____;
27.2. _____(kiti dokumentai, reikalingi turto naudojimui)_____. 
28. Ginčai, kilę dėl šios sutarties vykdymo, sprendžiami derybomis, o nesusitarus – Lietuvos Respublikos teisės aktų nustatyta tvarka.
29. Šioje sutartyje neaptarti klausimai sprendžiami Lietuvos Respublikos teisės aktų numatyta tvarka.
30. Šalių rekvizitai (pavadinimas, kodas, adresas, tel., faksas, el. p., atsiskaitomosios sąskaitos numeris, banko pavadinimas ir kodas, PVM mokėtojo kodas, atstovo vardas, pavardė, pareigos) ir antspaudai.

_______________



	

	20__ m. ___________ d.
Birštono savivaldybės 
materialiojo turto 
nuomos sutarties 
Nr. ______
priedas



BIRŠTONO SAVIVALDYBĖS MATERIALIOJO TURTO 
PERDAVIMO IR PRIĖMIMO AKTAS

20__ m. _______________ d. Nr. _____
Birštonas

	Nuomotojas – Birštono savivaldybė, kodas – 111103013, Jaunimo g. 2, 59206 Birštonas, atstovaujama Birštono savivaldybės administracijos direktoriaus ____ (vardas, pavardė) ____, įgalioto Birštono savivaldybės tarybos 20___ m. ___________ d. sprendimu Nr. ____ (jei nustatyta tvarka sutartį pavedama ar įgaliojama pasirašyti kitam asmeniui, nurodoma įgaliojančio dokumento data ir numeris), perduoda, o nuomininkas – ____(nuomininko pavadinimas (kodas), adresas, atstovo pareigos, vardas, pavardė, veikimo pagrindas)___, atstovaujamas ____(atstovo vardas, pavardė, pareigos, veikimo pagrindas)____, perima remdamiesi 20___ m. ____________ d. sudaryta sutartimi Nr. ____, turtą: ____ (turto apibūdinimas (pavadinimas, adresas, registro duomenys, kadastro duomenys, kitos charakteristikos, buhalteriniai duomenys, kiti duomenys, turto būklė)____.
	


	Perdavė

_____________________
(nuomotojo atstovo pareigų pavadinimas)
                                                                A.V.
	

____________________
 (parašas)
	

____________________
(vardas,pavardė)






	Priėmė

_____________________
(nuomininko atstovo pareigų pavadinimas)
                                                                A.V.
	

____________________
 (parašas)
	

____________________
(vardas,pavardė)




________________








	
	PATVIRTINTA
Birštono savivaldybės tarybos
2011 m. vasario 4 d.  
sprendimu Nr. TS-22



BIRŠTONO SAVIVALDYBĖS MATERIALIOJO TURTO TRUMPALAIKĖS NUOMOS PAVYZDINĖ SUTARTIS

20___ m.________    ___ d.           Nr. ___
Birštonas

Nuomotojas – ______(Turto valdytojo pavadinimas, kodas)_____, atstovaujamas ____(atstovo vardas, pavardė, pareigos, veikimo pagrindas)____, ir nuomininkas – ____(nuomininko pavadinimas (kodas), atstovo pareigos, vardas, pavardė, veikimo pagrindas)___, vadovaudamiesi ____(Turto valdytojo sprendimas)_____, sudarė šią trumpalaikės nuomos sutartį.

I. SUTARTIES DALYKAS

 	1. Nuomotojas išnuomoja nuomininkui Birštono savivaldybės materialųjį turtą (toliau – Turtas):  ____(nuomojamo objekto adresas, trumpas apibūdinimas, bendrasis, naudingasis  plotas, patalpų indeksai, statinio žymėjimas, teisinės registracijos Nr., inv. bylos Nr., kiti duomenys ir kitos charakteristikos)_____, naudoti ___(nurodoma turto trumpalaikio naudojimo paskirtis)___.
	2. Nuomininkas sumoka nuompinigius – ____(įrašoma suma skaičiais ir žodžiais)____ Lt. Į šį mokestį įskaičiuoti visi mokesčiai (už komunalines paslaugas), jeigu reikalinga – ir PVM).

II. SUTARTIES SĄLYGOS

3. Nuomos terminas nustatomas nuo 20___ m. _________ ___d. _____ val. iki 20___ m. ________ ____d. _______ val. arba pagal pridedamą grafiką (kas nereikalinga išbraukti).
4. Nuomininkas neturi teisės keisti Turto būklės, jį remontuoti.

III. ŠALIŲ PAREIGOS

5. Nuomotojas įsipareigoja užtikrinti, kad šioje sutartyje nurodytu (nurodytais) nuomos terminu (terminais) išnuomojamu Turtu galės naudotis nuomininkas. 
6. Nuomininkas įsipareigoja:
6.1. naudoti Turtą pagal paskirtį, griežtai laikytis šios paskirties Turtui keliamų priežiūros, priešgaisrinės saugos ir sanitarinių reikalavimų;	            	
6.2. sudaryti sąlygas nuomotojo įgaliotam atstovui tikrinti nuomojamo Turto būklę;
6.3. užtikrinti išsinuomoto Turto priežiūrą, švarą, o masinių renginių metu – kilnojamųjų tualetų pastatymą, kai išnuomojamos aikštės, krantinės ar kiti viešojo naudojimo objektai.  
6.4. pasibaigus šios sutarties terminui, perduoti 1 punkte nurodytą Turtą tokios būklės, kokios jis buvo perduotas šią sutartį pasirašiusiam nuomotojo ar jo įgaliotam asmeniui.
7. Nuomininkui draudžiama subnuomoti nuomojamą Turtą arba kitaip leisti kitiems asmenims juo naudotis, perleisti savo teises ir pareigas, atsiradusias iš šios trumpalaikės nuomos sutarties. 

IV. ŠALIŲ ATSAKOMYBĖ

8. Pasibaigus šioje sutartyje numatytam nuomos terminui, nuomininkas, neatlaisvinęs sutarties 1 punkte nurodyto Turto pagal šioje sutartyje nustatytas sąlygas, moka dvigubo dydžio nuomos mokestį už kiekvieną pradelstą valandą (jeigu sutartyje nurodytas terminas valandomis) arba už kiekvieną pradelstą kalendorinę dieną (jeigu terminas nurodytas kalendorinėmis dienomis) (kas nereikalinga išbraukti).
9. Už nuomojamo Turto pabloginimą nuomininkas atsako Lietuvos Respublikos civilinio kodekso ir kitų teisės aktų nustatyta tvarka. 

V. SUTARTIES NUTRAUKIMAS IR PASIBAIGIMAS

10. Ši sutartis pasibaigia pasibaigus Turto nuomos terminui. Sutarties termino pabaiga šios sutarties šalių neatleidžia nuo pareigos tinkamai įvykdyti įsipareigojimus, kylančius iš šios sutarties.
11. Ši sutartis gali būti nutraukiama prieš terminą vienašališkai nuomotojo iniciatyva, jei nuomininkas naudoja Turtą ne tai paskirčiai, dėl kurios buvo išnuomotas, be nuomotojo leidimo perleidžia išnuomotą turtą trečiajam asmeniui arba tyčia ar dėl neatsargumo blogina Turto būklę.

VI. PAPILDOMOS SĄLYGOS

12.___ (kitos sąlygos) _______.
13. Nuomininkas, pasirašydamas šią sutartį, pripažįsta, kad jis sutinka su išnuomoto Turto būkle.
14. Turto perdavimo ir priėmimo aktas nesurašomas. 
15. Ginčai, kilę dėl šios sutarties vykdymo, sprendžiami derybomis, o nesusitarus – Lietuvos Respublikos teisės aktų nustatyta tvarka.
16. Šioje sutartyje neaptarti klausimai sprendžiami Lietuvos Respublikos teisės aktų numatyta tvarka.
17. Ši sutartis surašoma dviem egzemplioriais – po vieną sutarties šalims. 
18. Ši sutartis įsigalioja nuo jos pasirašymo dienos.
19. Šalių rekvizitai (pavadinimas, kodas, adresas, tel., faksas, el. p., atsiskaitomosios sąskaitos numeris, banko pavadinimas ir kodas, PVM mokėtojo kodas, atstovo vardas, pavardė, pareigos) ir antspaudai.


_________________



	
	PATVIRTINTA
Birštono savivaldybės tarybos
2011 m. vasario 4 d.  
sprendimu Nr. TS-22



BIRŠTONO SAVIVALDYBĖS MATERIALIOJO TURTO NUOMOS KOMISIJOS DARBO REGLAMENTAS


I. BENDROSIOS NUOSTATOS

1. Šis reglamentas nustato Birštono savivaldybės materialiojo turto nuomos komisijos (toliau – komisijos) darbo organizavimo principus, funkcijas, pareigas ir atsakomybę. 
2. Komisija savo veikloje vadovaujasi Lietuvos Respublikos Konstitucija, Lietuvos Respublikos įstatymais ir kitais teisės aktais, Birštono savivaldybės materialiojo turto  nuomos tvarkos aprašu, patvirtintu Birštono savivaldybės tarybos sprendimu, ir šiuo reglamentu.
3. Komisija savo sprendimus priima laikydamasi nešališkumo, objektyvumo ir nediskriminavimo principų. Komisija, priimdama sprendimus, yra savarankiška.

II. KOMISIJOS SUDARYMAS IR DARBO ORGANIZAVIMAS

	4. Komisija sudaroma iš  7 narių ir jos sudėtis keičiama Birštono savivaldybės tarybos sprendimu.
Punkto redakcija pakeista Birštono savivaldybės tarybos 2011-05-13 sprendimu Nr. TS-111.
	5. Komisijai vadovauja komisijos pirmininkas, jeigu jo laikinai nėra, – komisijos pirmininko pavaduotojas. Jei laikinai nėra ir komisijos pirmininko pavaduotojo, posėdyje dalyvaujantys komisijos nariai išsirenka to posėdžio pirmininką ir jis vykdo visas šiame reglamente komisijos pirmininkui priskirtas funkcijas. Posėdžio pirmininku išrenkamas komisijos narys, už kurį balsavo daugiausia posėdyje dalyvaujančių komisijos narių.
6. Komisija sprendimus priima komisijos posėdyje. Komisijos posėdis teisėtas, jeigu jame dalyvauja daugiau kaip 1/2 komisijos narių. Jei posėdžio metu balsuojant komisijos narių balsai pasiskirsto po lygiai, tai komisijos pirmininko, o jeigu jo nėra, – posėdžio pirmininko, balsas yra lemiamas. Komisijos narys neturi teisės balsuoti, jeigu jis su konkurse dalyvaujančių įmonių savininkais, vadovais, įstaigų ir organizacijų vadovais susijęs šeimos ar giminystės ryšiais – tokiais laikomi tėvai (įtėviai), vaikai (įvaikiai), senoliai, broliai, seserys, vaikaičiai, proseneliai ir prosenelės, brolio ir sesers vaikai (sūnėnai ir dukterėčios), tėvo ar motinos broliai ir seserys (dėdės ir tetos), tėvo ar motinos brolių ir seserų vaikai (pusbroliai ir pusseserės) – arba yra veikiamas kitų sąlygų, galinčių turėti įtakos jo nešališkumui.
Punkto redakcija pakeista Birštono savivaldybės tarybos 2011-05-13 sprendimu Nr. TS-111.
7. Komisijos posėdžius šaukia komisijos pirmininkas, jeigu jo laikinai nėra, – komisijos pirmininko pavaduotojas ar narys, išrinktas šio reglamento 5 punkte nustatyta tvarka.
8. Komisija pirmojo posėdžio metu nustato ir protokole nurodo kiekvieno komisijos nario funkcijas, taip pat numato, kas atlieka to nario funkcijas, jei jo nėra. Komisija gali keisti komisijos narių funkcijų paskirstymą.

III. KOMISIJOS FUNKCIJOS

9. Birštono savivaldybės tarybai priėmus sprendimą dėl konkretaus Savivaldybės turto nuomos, šio reglamento 8 punkte nustatyta tvarka komisijos paskirtas asmuo komisijos vardu parengia skelbimą dėl turto nuomos. 
10. Skelbimas turi būti parengtas ir per 5 darbo dienas nuo Birštono savivaldybės tarybos sprendimo dėl Savivaldybės turto nuomos pateikimo komisijos pirmininkui pateiktas Birštono savivaldybės administracijos padaliniui, organizuojančiam skelbimo pateikimą kuriam nors vietiniam laikraščiui bei paskelbimą Birštono savivaldybės interneto tinklapyje. 
11. Skelbime dėl organizuojamo turto nuomos konkurso nurodoma:
11.1. paraiškų dalyvauti konkurse pateikimo terminas – ne mažiau kaip 15 kalendorinių dienų nuo paskelbimo vietinėje spaudoje bei Savivaldybės interneto tinklapyje;
11.2. išnuomojamo objekto tikslus adresas (buvimo vieta) ir trumpa charakteristika;
11.3. turto naudojimo paskirtis; 
11.4. pradinis nuompinigių dydis;
11.5. turto nuomos sutarties terminas. Jei konkursas skelbiamas dėl turto, kuris dar nėra laisvas, nuomos, turi būti nurodyta sąlyga, kad Savivaldybės turto nuomos sutartis su nuomos konkurso laimėtoju bus pasirašyta ne anksčiau kaip kitą darbo dieną po turto perdavimo ir priėmimo akto pasirašymo su buvusiu turto naudotoju;
11.6. sprendime dėl nuomos numatytos papildomos sąlygos;
11.7. paraiškų dalyvauti konkurse pateikimo vieta (tikslus adresas, kabineto numeris, komisijos nario vardas ir pavardė) ir tikslus laikas;
11.8. adresas, komisijos nario vardas ir pavardė bei telefono numeris, kuriuo galima gauti papildomą informaciją apie nuomojamą turtą ir turto apžiūros datą, laiką ir vietą;
11.9. komisijos posėdžio vieta, data ir tikslus laikas;
11.10. bankas ir sąskaita, į kurią turi būti sumokėtas pradinis įnašas, lygus paskelbtam 3 mėnesių pradiniam nuompinigių dydžiui. Tuo atveju, kai konkurso dalyvis yra PVM mokėtojas, pradinis įnašas lygus paskelbtam 3 mėnesių pradiniam nuompinigių dydžiui su PVM, jeigu teisės aktų nustatyta tvarka jis turi būti skaičiuojamas;
11.11. kad fiziniai arba juridiniai asmenys, norintys dalyvauti turto nuomos konkurse (toliau – konkurso dalyviai), arba jų atstovai skelbime nurodytu laiku pateikia nurodytam komisijos nariui užklijuotą voką, ant kurio turi būti užrašyta „Birštono savivaldybės turto ...(pavadinimas) ... konkursui“. Voke turi būti pateikta:
11.11.1. paraiška, kurioje nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), telefono numeris, banko pavadinimas ir adresas, sąskaitos numeris ir kodas, pageidaujamo išsinuomoti turto adresas (buvimo vieta). Paraiška turi būti patvirtinta juridinio asmens vadovo ar jo įgalioto asmens parašu ir  įmonės antspaudu, o jei paraišką pateikė fizinis  asmuo, – šio asmens parašu;
11.11.2. Juridinių asmenų registro išrašo ir juridinio asmens įstatų (nuostatų) kopijos, patvirtintos antspaudu (jeigu jis privalo turėti antspaudą) ir juridinio asmens vadovo parašu (juridiniams asmenims) (konkurse dalyvaujantys ūkininkai turi pateikti ūkininko ūkio įregistravimo pažymėjimo kopiją), ir banko išduotas kvitas arba mokėjimo pavedimas su banko žyma, patvirtinančia, kad konkurso dalyvis į nuomotojo skelbime nurodytą banko sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui (tuo atveju, kai konkurso dalyvis yra PVM mokėtojas, pradinis įnašas lygus paskelbtam 3 mėnesių pradiniam nuompinigių dydžiui su PVM, jeigu teisės aktų nustatyta tvarka jis turi būti skaičiuojamas);
11.11.3. siūlomas konkretus nuompinigių dydis (už 1 kv. m  ar kitą Birštono savivaldybės tarybos sprendime dėl turto nuomos nurodytą mato vienetą) – atskirame užklijuotame voke, kuris įdedamas į voką su paraiška;
11.11.4. dokumentas, patvirtinantis konkurso dalyvio mokumą (fiziniams asmenims – metinė gyventojo turto ir pajamų deklaracija, juridiniams asmenims – Valstybės mokesčių inspekcijos pažyma, patvirtinanti, kad konkurso dalyvis nėra skolingas valstybės, savivaldybių biudžetams ir valstybės pinigų fondams, ir Valstybinio socialinio draudimo fondo (toliau – VSDF) valdybos pažyma, patvirtinanti, kad konkurso dalyvis nėra skolingas VSDF biudžetui). Šios  pažymos turi būti išduotos ne vėliau kaip vienas mėnuo iki paraiškos dalyvauti nuomos konkurse registravimo dienos;
11.12. informacija, kur galima susipažinti su Birštono savivaldybės materialiojo turto nuomos tvarkos aprašu.
12. Komisijos  paskirtas komisijos narys priima dokumentus ir:
12.1. registruoja konkurso dalyvius turto nuomos konkurso paraiškų registravimo knygoje – įrašo konkurso dalyvio registracijos eilės numerį, voko su paraiška gavimo datą ir laiką (minutės tikslumu);
12.2. išduoda konkurso dalyvio registravimo pažymėjimą, kuriame nurodytas registracijos eilės numeris, voko gavimo data ir laikas (minutės tikslumu), komisijos posėdžio vieta (adresas), data ir tikslus laikas;
12.3. užrašo ant voko konkurso dalyvio registracijos eilės numerį ir voko gavimo laiką (minutės tikslumu);
12.4. supažindina pasirašytinai konkurso dalyvius su nuomos konkurso tvarka ir pavyzdinės nuomos sutarties sąlygomis.
13. Komisijos narys nepriima voko su paraiška registruoti, jei vokas yra pažeistas.
14. Komisijos narys priima vokus su paraiškomis registruoti iki nurodyto paraiškų padavimo laiko (minutės tikslumu) ir įrašo laiką, kada pabaigia registruoti.
Komisijos narys negali priimti voko su paraiška registruoti, jei pasibaigęs nurodytas paraiškų padavimo laikas.
15. Komisijos posėdį turto nuomos konkurso laimėtojui nustatyti komisija organizuoja per 3 darbo dienas nuo paskutinės dalyvių registravimo dienos, nurodytos skelbime. 
16. Dalyvauti  turto nuomos konkurso komisijos posėdyje turi teisę šio konkurso dalyviai – juridinio asmens vadovas arba jo įgaliotas(-i) atstovas(-ai), pateikę juridinio asmens antspaudu ir vadovo parašu patvirtintą įgaliojimą, arba fizinis asmuo ar jo įgaliotas(-i) atstovas(-ai). Konkurso dalyviai privalo registruojančiam komisijos nariui pateikti registracijos pažymėjimą ir asmens tapatybę patvirtinantį dokumentą, juridinio asmens vadovas – jo paskyrimą patvirtinantį dokumentą. Konkurso dalyvius komisijos paskirtas narys užregistruoja į dalyvaujančių komisijos posėdžio dalyvių registravimo sąrašą.
17. Komisijos pirmininkas (jeigu jo laikinai nėra – komisijos pirmininko pavaduotojas ar narys, kurį posėdyje dalyvaujantys komisijos nariai išsirenka to posėdžio pirmininku) leidžia atvykusiems konkurso dalyviams arba jų atstovams įsitikinti, kad vokai su paraiškomis dalyvauti konkurse nepažeisti, ant jų yra nurodyti visi reikalaujami teisingi duomenys, ir tik po to  atplėšia vokus, nepažeisdamas užklijavimo juostos, ir skelbia konkurso dalyvius. Vokai atplėšiami eilės tvarka pagal konkurso dalyvių paraiškų registravimo knygą. Nustačius, kad  ant voko yra ne visi reikalaujami duomenys ar duomenys neteisingi, tai įrašoma protokole, vokas neatplėšiamas ir šiam konkurso dalyviui neleidžiama dalyvauti konkurse. Jei nustatoma, kad vokas pažeistas, tai įrašoma protokole, bet šiam konkurso dalyviui leidžiama dalyvauti konkurse (išskyrus atvejus, kai nustatomi akivaizdūs voko atplėšimo požymiai).
18. Komisija patikrina, ar visi reikiami dokumentai pateikti ir ar jie atitinka nurodytus reikalavimus. Jei komisija nustato, kad konkurso dalyvis pateikė ne visus reikiamus dokumentus arba jie neatitinka nurodytų reikalavimų, komisijos paskirtas komisijos narys apie tai įrašo protokole ir šiam konkurso dalyviui toliau neleidžiama dalyvauti konkurse. 
19. Jei visi reikiami dokumentai pateikti ir jie atitinka nurodytus reikalavimus, komisijos pirmininkas (jeigu jo laikinai nėra – komisijos pirmininko pavaduotojas, o jei nėra komisijos pirmininko pavaduotojo – narys, kurį posėdyje dalyvaujantys komisijos nariai išsirenka to posėdžio pirmininku) atplėšia vokus su siūlomais nuompinigių dydžiais ir juos paskelbia.
 Komisijos paskirtas komisijos narys paskelbtus nuompinigių dydžius ir juos pasiūliusius konkurso dalyvius įrašo į protokolą pagal voko su paraiška registracijos eilės numerį. 
20. Savivaldybės turto nuomos konkursą laimi asmuo, nurodęs didžiausią nuompinigių sumą ir pateikęs visus reikiamus bei pripažintus tinkamais dokumentus. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas paraiškų registracijos knygoje.
201. Komisija viešojo konkurso dėl svarbių nekilnojamojo turto objektų dalyvių pasiūlymus vertina pagal Birštono savivaldybės svarbių nekilnojamojo turto objektų nuomos tvarkos apraše numatytą tvarką.
Papildyta Birštono savivaldybės tarybos 2011-05-13 sprendimu Nr. TS-111.
[bookmark: _GoBack]21. Komisijos paskirtas komisijos narys turto nuomos konkurso laimėtojui, neatvykusiam į komisijos posėdį, per 3 darbo dienas nuo protokolo pasirašymo dienos išsiunčia pranešimą apie konkurso rezultatus. Pranešime nurodomas terminas, per kurį turi būti pasirašyta nuomos sutartis, ir atsakingo asmens vardas, pavardė, telefono numeris ir adresas. Konkurso dalyviai, neatvykę į konkursą, apie jo rezultatus informuojami raštu per 3 darbo dienas nuo protokolo pasirašymo dienos. Pranešimai siunčiami registruotais laiškais.
22. Jeigu dalyvauti turto nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių mažiau už nustatytą pradinį nuompinigių dydį ar buvo pateikti ne visi reikiami dokumentai, komisija konkursą skelbia neįvykusiu. Komisija šio posėdžio metu privalo nustatyti  pakartotinio konkurso datą.
23. Jeigu dalyvauti Savivaldybės turto nuomos konkurse nustatyta tvarka užsiregistravo tik vienas konkurso dalyvis, pasiūlęs nuompinigių sumą ne mažesnę už nustatytą pradinį nuompinigių dydį ir pateikęs visus reikiamus bei pripažintus tinkamais dokumentus, jis laikomas konkurso laimėtoju.
24. Jeigu paskelbus Savivaldybės turto nuomos konkursą neužsiregistruoja nė vienas konkurso dalyvis, prieš skelbiant to paties turto nuomos konkursą antrą ir daugiau kartų pradinio nuompinigių dydžio mažinimas (iki 30 procentų) svarstomas komisijos posėdyje ir jos siūlomas pradinis nuompinigių dydis teikiamas tvirtinti Birštono savivaldybės administracijos direktoriui.
25. Turto nuomos konkurso rezultatai įforminami protokolu, kurį pasirašo komisijos pirmininkas (jeigu jo laikinai nėra – komisijos pirmininko pavaduotojas, o jei nėra komisijos pirmininko pavaduotojo, – narys, kurį posėdyje dalyvaujantys komisijos nariai išsirenka to posėdžio pirmininku) ir posėdyje dalyvaujantys komisijos nariai. Komisijos narių, nesutinkančių su konkurso rezultatais, atskiroji nuomonė įrašoma į protokolą. Viena protokolo kopija per tris darbo dienas pasirašytinai pateikiama asmeniui, kuris yra  turto savininko  įgaliotas  pasirašyti šio turto nuomos sutartį. Prie protokolo pridedama informacinio pranešimo spaudoje iškarpa (nurodoma data ir leidinio pavadinimas), skelbimo Birštono savivaldybės interneto svetainėje spausdinta versija ir konkurso laimėtojo pateiktų dokumentų kopijos. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu.
26. Jeigu laisvo Savivaldybės turto nuomos konkurso laimėtojas arba jo įgaliotas atstovas neatvyksta pasirašyti nuomos sutarties per 15 darbo dienų nuo protokolo pasirašymo dienos, o tuo atveju, kai konkursas buvo skelbtas dėl turto, kuris dar nėra laisvas, nuomos – nuo pranešimo apie turto perdavimo ir priėmimo akto pasirašymą su buvusiu turto naudotoju išsiuntimo dienos, asmuo, turto savininko įgaliotas pasirašyti nuomos sutartį, per 3 darbo dienas apie tai raštu informuoja komisijos pirmininką, jeigu jo laikinai nėra, – komisijos pirmininko pavaduotoją, o jei nėra komisijos pirmininko pavaduotojo, – bet kurį komisijos narį. Komisija ne vėliau kaip per 5 darbo dienas nuo nurodytos informacijos gavimo dienos šaukia komisijos posėdį, anuliuoja konkurso rezultatus ir konkursas laikomas neįvykusiu. Komisija posėdžio metu privalo nustatyti pakartotinio konkurso datą.

IV. KOMISIJOS NARIŲ ATSAKOMYBĖ

27. Komisija neatsako už nuomos sutarčių sudarymą ir jų kontrolę.
28. Už atskirų procedūrų pažeidimą atsako tas komisijos narys, kuris komisijos buvo paskirtas ją atlikti. Už kitus sprendimus komisija atsako solidariai.
29. Komisijos nariai, pažeidę šį darbo reglamentą, atsako Lietuvos Respublikos įstatymų ir kitų teisės aktų nustatyta tvarka.
30. Nuomos konkurso dalyviai konkurso rezultatus gali apskųsti Lietuvos Respublikos civilinio proceso kodekso nustatyta tvarka.

